text: Resultats dels equips de categories
  Cara i creu pels equips cadets. L'equip cadet masculí ha obtingut una victòria a domicili davant del CN Badia (6 -16). S'ha encarrilat el partit a la primera part amb un 0-6 jugant amb intensitat i amb la idea de tancar el partit el més aviat possible. En els següents períodes s'ha baixat el ritme de joc el que ha permès al rival jugar mes còmode i disposar en el seu atac de més opcions. El proper partit contra el CN Catalunya serà clau per aconseguir la 1 posició del nostre grup.
  L'equip cadet femení no ha pogut materialitzar les ocasions que ha tingut durant el joc i ha perdut el seu partit contra el CN Sant Feliu, un dels equips referents de la categoria, per 1-6.
  Derrota de l'equip infantil masculí que tot i lluitar fins al final, ha acabat perdent en un partit clau per a aconseguir el pas a la fase final del Campionat de Catalunya contra el CN Sant Andreu (10-7). Els errors ofensius i una mica de mala sort en els últims segons del matx han permès als santandreuencs finalitzar amb una diferencia de tres gols al final.
  Gran victòria dels juvenils contra el CN Molins de Rei (7-8). Fomentada en una gran defensa i amb un Víctor sensacional. Hem pogut observar una gran millora de tots els membres de l'equip que cada vegada van entenent millor el joc tàctic i això ens permet alternar diverses jugades tant defensives com a ofensives. L'actitud i el compromís de l'equip de 10!!